Diari Oficial de la Generalitat Valenciana


Sumari del DOGV 5303, del 14-07-2006 (2006/8028)

RESOLUCIÓ de 15 de juny de 2006, de la Conselleria de Sanitat, per la qual s'adjudiquen beques per a projectes d'investigació en programes de salut, prevenció i predicció de la malaltia, per a l'any 2006.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8028


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 de juny de 2006, de la Conselleria de Sanitat, per la qual s'adjudiquen beques per a projectes d'investigació en programes de salut, prevenció i predicció de la malaltia, per a l'any 2006. [2006/8028]  
Mitjançant una Orde de 24 de febrer de 2006, de la Conselleria de Sanitat, es van convocar beques per a projectes d'investigació en programes de salut, prevenció i predicció de la malaltia per a l'any 2006 (DOGV núm. 4.216, de 10.03.2006)  
S'ha examinat que els projectes d'investigació aborden programes de salut, prevenció i predicció de la malaltia, objecte de la convocatòria.  
Vista la proposta formulada per la comissió avaluadora el 13 de juny de 2006, en la qual consta que s'han avaluat els projectes d'investigació individualment, seguint els criteris de selecció establits en la base sisena de l'orde i que s'han ajustat les possibles ajudes als recursos previstos per a l'any 2006, resolc:   
Primer  
Concedir les beques per a finançar els projectes d'investigació en programes de salut, prevenció i predicció de la malaltia per a l'any 2006 que s'allisten en l'annex.  
Segon  
Les persones beneficiàries de les beques han d'enviar a la Secretaria Tècnica de l'EVES la memòria final del projecte, la qual ha d'incloure un resum de la investigació i una llista detallada de les despeses totals efectuades, tot això ajustat al model IV de la convocatòria, així com les separates de publicacions o comunicacions a congressos, si n'hi havia. En la publicació de treballs científics, presentació de comunicacions a congressos i reunions científiques, etcètera, que tinguen lloc com a resultat d'una ajuda d'investigació de l'EVES, s'ha de consignar l'origen del finançament i enviar a l'EVES un exemplar de la publicació, amb menció del número d'expedient. Així mateix, s'ha d'enviar a l'EVES les publicacions que es facen com a conseqüència de la beca, amb posterioritat a la presentació de la memòria.  
Contra esta resolució, que exhaurix la via administrativa, es pot interposar un recurs potestatiu de reposició davant el conseller de Sanitat en el termini d'un mes, comptador des de l'endemà de la publicació, d'acord amb el que establixen els articles 116.1 i 117.1 de la Llei 4/1999, de modificació de la Llei 30/ /92, de Règim Jurídic de les Administracions Públiques i del Procediment Administratiu Comú; o bé, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir del dia següent al de publicació d'esta resolució, d'acord amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que les persones interessades puguen exercir qualsevol altre recurs que consideren oportú.   
València, 15 de juny de 2006.. El conseller de Sanitat: Rafael Blasco Castany.